Riverbank Arena

Riverbank Arena er et stadion i Olympiaparken i London. 

Det ble bygget med to arenaer for landhockey-konkurransen under Sommer-OL 2012, med tilskuerkapasitet på henholdsvis 15 000 og 5 000. I tillegg vil arenaene være sted for paralympisk fotball under de paralympiske sommerleker 2012. Budsjettet for anlegget er 19 millioner britiske pund. Etter sommerlekene vil arenaen bli flyttet nordover til Eton Manor og bli ombygget til en arena med 5 000 sitteplasser og en treningsbane. I januar 2011 viste Leyton Orient FC interesse for å flytte inn til Riverbank Arena etter sommerlekene.   

Den første begivenheten på stadionet var en testturnering, en hockeyturnering for menn og kvinner i mai 2012. Stadionet vil være sted for hockey-VM i 2015.

Referanser

Eksterne lenker 
 
 Om Riverbank Arena på OLs hjemmeside

Idrettsanlegg i London
Arenaer under Sommer-OL 2012